**NÁRODNÁ RADA SLOVENSKEJ REPUBLIKY**

VII. volebné obdobie

**Návrh**

**zákon**

z ... 2018,

**ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. [365/2004 Z. z.](https://www.slov-lex.sk/pravne-predpisy/SK/ZZ/2003/458/20031125.html), zákona č. [564/2004 Z. z.](https://www.slov-lex.sk/pravne-predpisy/SK/ZZ/2009/59/20090401.html),
zákona č. [5/2005 Z. z.](https://www.slov-lex.sk/pravne-predpisy/SK/ZZ/2009/290/20090717.html), zákona č. [475/2005 Z. z.](https://www.slov-lex.sk/pravne-predpisy/SK/ZZ/2009/291/20090717.html), zákona č. [279/2006 Z. z.](https://www.slov-lex.sk/pravne-predpisy/SK/ZZ/2010/102/20100401.html), zákona č. [689/2006 Z. z.](https://www.slov-lex.sk/pravne-predpisy/SK/ZZ/2010/403/20101101.html), zákona č. [245/2008 Z. z.](https://www.slov-lex.sk/pravne-predpisy/SK/ZZ/2011/192/20110801.html), zákona č. [462/2008 Z. z.](https://www.slov-lex.sk/pravne-predpisy/SK/ZZ/2011/220/20111001.html), zákona č. [179/2009 Z. z.](https://www.slov-lex.sk/pravne-predpisy/SK/ZZ/2013/436/20140101.html), zákona
č. [184/2009 Z. z.](https://www.slov-lex.sk/pravne-predpisy/SK/ZZ/2015/401/20160101.html), zákona č. [214/2009 Z. z.](https://www.slov-lex.sk/pravne-predpisy/SK/ZZ/2016/125/20160701.html), zákona č. [38/2011 Z. z.](https://www.slov-lex.sk/pravne-predpisy/SK/ZZ/2018/18/20180525.html), zákona č. [325/2012 Z. z.](https://www.slov-lex.sk/pravne-predpisy/SK/ZZ/2015/401/20160101.html), zákona č. [345/2012 Z. z.](https://www.slov-lex.sk/pravne-predpisy/SK/ZZ/2015/401/20160101.html), zákona č. 3[12/2013 Z. z.](https://www.slov-lex.sk/pravne-predpisy/SK/ZZ/2015/401/20160101.html), zákona č. [464/2013 Z. z.](https://www.slov-lex.sk/pravne-predpisy/SK/ZZ/2015/401/20160101.html), zákona
č. [61/2015 Z. z.](https://www.slov-lex.sk/pravne-predpisy/SK/ZZ/2015/401/20160101.html), zákona č. [188/2015 Z. z.](https://www.slov-lex.sk/pravne-predpisy/SK/ZZ/2015/401/20160101.html), zákona č. [422/2015 Z. z.](https://www.slov-lex.sk/pravne-predpisy/SK/ZZ/2015/401/20160101.html), zákona č. [91/2016 Z. z.](https://www.slov-lex.sk/pravne-predpisy/SK/ZZ/2015/401/20160101.html), zákona č. [177/2017 Z. z.](https://www.slov-lex.sk/pravne-predpisy/SK/ZZ/2015/401/20160101.html), zákona č. [182/2017 Z. z.](https://www.slov-lex.sk/pravne-predpisy/SK/ZZ/2015/401/20160101.html) a zákona č. [54/2018 Z. z.](https://www.slov-lex.sk/pravne-predpisy/SK/ZZ/2015/401/20160101.html) sa mení a dopĺňa takto:

V § 10 sa znenie odseku 2 nahrádza nasledovným textom:

„Osobitnými podmienkami podľa odseku 1 písm. a) sú:

a) ak obec nezabezpečí plnenie povinnej školskej dochádzky podľa tohto zákona a nemožno určiť spoločný školský obvod (§ 8). V takýchto prípadoch žiak navštevuje základnú školu, ktorú okresný úrad v sídle kraja zriadi v príslušnom školskom obvode.

b) ak zákonní zástupcovia, ktorí sa starajú spolu o minimálne 5 školopovinných detí a ktorí žijú v obci s menšinovým zastúpením obyvateľov slovenskej národnosti doručia na okresný úrad žiadosť o zriadenie základnej školy s vyučovacím jazykom slovenským. V prípade,
ak v obci nie je zriadená základná škola s vyučovacím jazykom slovenským, ktorá by dokázala zabezpečiť plnenie povinnej školskej dochádzky podľa tohto zákona a ak sa takáto základná škola nenachádza ani v okolí 6 kilometrov dopravnej cesty vlakom alebo autobusom z miesta trvalého pobytu zákonných zástupcov detí podpísaných na žiadosti o zriadenie základnej školy, okresný úrad v sídle kraja zriadi v obci základnú školu s vyučovacím jazykom slovenským.“.

**Čl. II**

Tento zákon nadobúda účinnosť pätnástym dňom po jeho vyhlásení v Zbierke zákonov.